open-index/open-wikipedia-markdown huggingface dataset:
Ludivic Hendry

**Ludivic (Vic) Hendry**, * 18-8-1920 a Cavorgia (vischnauca da Tujetsch). † 17-12-2014 a Schaffusa. Scolast e scriptur rumantsch da la Surselva.

Vic Hendry era figl dal pajer Giachen Martinn Hendry e da Barla Catrina n. Peder, da Selva. El s'unì cun Zaria Venzin, da Sedrun. Hendry ha fatg in'educaziun sco scolast da primara e pli tard sco scolast da secundara. Hendry s'installa 1960-1985 a Schaffusa. 

Hendry è stà president da l'associaziun *Quarta Lingua* fundada il 1972 a Turitg e da *Uniun da scripturas e scripturs rumantschs*.  El ha retschet il premi da cultura dal chantun 2001.

## Ovras
* *Tia veglia daventi*. Romania, Trun 1957.
* *Spendra nus dil mal*. Romania, Trun 1961.
* *Pieder de Pultengia*. Fontaniva, Cuira 1964.
* *Il fegl digl anticrist*. Desertina, Mustér 1967.
* *Riccarda*. Desertina, Mustér 1967.
* *Discours cugl assassin*. Desertina, Mustér 1970.
* *Il portretist da Tschamut*. OSL, Cuira 1972.
* *La resca d’ina amur falida*. Desertina, Mustér 1973.
* *Paun da Spagna*. Desertina, Mustér 1973.
* *Ils Saracens vegnan*. Desertina, Mustér 1974.
** *Die Sarazenen kommen*. Meier, Schaffusa 1976, ISBN 3-85801-002-2.
* *Verduras dalla notg*. Desertina, Mustér 1976.
** *Grenzgänge*. Meier, Schaffusa 1978, ISBN 3-85801-012-X.
* *Baterdegls*. Desertina, Mustér 1980.
* *Sur logs sogns*. Desertina, Mustér 1981.
* *Passidas*. Desertina, Mustér 1981.
* *En schurnada*. V. Hendry, Schaffusa 1983.
* *Brevs passas*. V. Hendry, Schaffusa 1984.
* *Sep Mudest Nay*.  OSL, Cuira 1984.
* *La vegnida*. Desertina, Mustér 1984.
* *Atras claus e clis*. Romania, Trun 1985.
* *Paun cucu*. Gedichte. Trun 1990.
* *Cun l’auter a pèr*. Romania, Trun 1991.
* *Auras. Poesias / Windzüge. Gedichte*. Romania, Trun 1995.
* *Praulas e caussas marvigliusas*. Desertina, Mustér 1999.
* *Il tuc dil zenn grond / Das Läuten der grossen Kirchenglocke*. Gasser, Mustér 1999.
* *Muments ella natira / Eindrücke aus der Natur*. Dettling, Sedrun 1999.
* *Allegher – e pietigot*. V. Hendry, Schaffusa 2004.
* *Miu plaid scol suer digl izun. Poesias & essais / Mein Wort mit Waldbeerengeschmack*. Edition Signathur, Dozwil 2005, ISBN 3-908141-38-9.
* *Anemona alva. 20 poesias*. Edition Signathur, Dozwil 2007, ISBN 978-3-908141-49-5.
* *Columnas / Kolumnen*. Edition Signathur, Dozwil 2010, ISBN 978-3-908141-74-7.

## Colliaziuns
*  (LIR)
* Vic Hendry en il Lexicon istoric da la Svizra (LIS)
Chastè da Tarasp

Il **Chastè da Tarasp** sa chatta a Tarasp-Vulpera en l'Engiadina Bassa en il chantun Grischun. 

## Colliaziuns

* Site uffizial
Claustra benedictina da Son Jon

La **Claustra benedictina da Son Jon a Müstair** è ina veglia abbazia benedictina a Müstair en il chantun Grischun. La baselgia è vegnida transfurmada l'onn 1696 en ina claustra benedictina. Dapi l'onn 1983 è la Claustra benedictina da Son Jon declerada sco ierta mundiala culturala da la carstgaunadad da l'UNESCO.
## Colliaziuns
* 
* Dossier Claustra Son Jon a Müstair sin chattà.ch
*
Val Müstair (val)

La **Val Müstair** è ina val en las muntognas grischunas da pli u main 25 km lunghezza ed è era un circul en il district En. Tras la Val Müstair curra il Rom. En la Val Müstair discurr'ins in dialect rumantsch - il «jauer». Quel dialect na vegn betg scrit; ins scriva per l'idiom scrit vallader. Dapi l'onn 1983 è la Claustra benedictina da Son Jon declerada sco ierta mundiala natirala da la carstgaunadad da l'UNESCO.

## Vischnancas
* Tschierv
* Fuldera
* Lü
* Santa Maria Val Müstair
* Müstair

## Vesair era
* Pass dal Fuorn
* Pass da l'Umbrail
* Rom

## Colliaziuns
* 
* Pagina da la Val Müstair
Lavaux

**Lavaux** è ina regiun da viticultura svizra dal chantun Vad ch'è situada a la riva nordorientala dal Lai da Genevra.

La regiun da viticultura s'extenda tranter Losanna e Vevey sin dapli che 805 hectaras, sin las qualas en il 12avel tschientaner en vegnidas construidas terrassas stippas. La spezia da vit la pli derasada da Lavaux è il chasselas.

L'onn 2007 è la regiun daventada patrimoni mundial da l'UNESCO.

## Vischnancas
Il Lavaux cumprenda 14 vischnancas che appartegnan als districts da Lavaux-Oron e da la Riviera-Pays-d'Enhaut:
Eroport da l'Engiadina

L’**Eroport da San Murezzan-Samedan** (IATA **SMV**, ICAO **LSZS**) è in eroport svizzer en il chantun Grischun che sa chatta en la vischnanca da Samedan en l'Engiadina 5 km en il nord da San Murezzan. Cun in’autezza da 1707 m è l’eroport da l'Engiadina il pli aut da l'Europa. La pista ha il numer 03/21 ed ha ina surfatscha da 1800 sin 40 m.

## Colliaziuns
* Eroport da l'Engiadina, pagina uffiziala
Eroport Internaziunal da Lugano-Agno

]]
L**'Eroport Internaziunal da Lugano-Agno** (IATA **LUG**, ICAO **LSZA**; en talian: **Aeroporto Internazionale di Lugano-Agno**) è in eroport svizzer en il chantun Tessin che sa chatta en las vischnancas d'Agno, da Bioggio e da Muzzano en il Tessin 5 km en il vest da Lugano. L'eroport ha in'autezza da 279 m ed ina pista cun il numer 01/19 che ha ina surfatscha da 1420 sin 30 m.
## Cumpagnias e sias destinaziuns
*Etihad Regional operated by Darwin Airline (Genevra,Turitg)
*Swiss International Air Lines operated by Tyrolean Airways (Turitg)

## Colliaziuns
* Lugano Airport, Site Uffizial
Lai da Garda

Il **Lai da Garda** (talian *Lago di Garda* u *Benaco*) è cun ina surfatscha da var 370 km² il lai il pli grond da l'Italia. Il lai ch'è dividì tranter trais regiuns, la Lumbardia (provinza da Brescia), il Veneto (provinza da Verona) ed il Trentino-Tirol dal Sid è situà parallelamain al flum Adisch dal qual el è separà tras il massiv dal Monte Baldo.

## Funtaunas


Commons:Lai da Garda
Lingua alemanna

La **lingua alemanna** (aleman: *Alemannisch*) è la lingua discurrida da la Svizra alemana, da la Germania dal Sid, e dal Principadi da Liechtenstein.

Il linguatg aleman vegn discurrì da passa 6 milliuns persunas.
Alvra (district)

Il **district d'Alvra** (tudestg: Bezirk Albula, talian: Distretto dell'Albula) è in district dal chantun Grischun.

## Vischnancas e circuls
Monguzzo

**Monguzzo** (**Mungòzz** in l'idiom dal lö) es üna vschinauncha da la Lombardia, Provinza da Com. El ho var 2.000 abitants ed as trouva a 360 meters d'otezza. Üna part dal sieu territori as chatta i'l "Parc Regiunel da la Val dal Lambro"

## La vschinauncha
Monguzzo as chatta sün üna crest, sülla quêl es que ün **chastè** da proprieted da l'uorden religius "Fatebenefratelli". Quist chastè, chi es sto fo sü a la fin dal prüm millenni, po esser vis a l'intern be la seguonda dumengia da setember.

Illa vschinauncha sun que duos baselgias, amenduos messas in uorden d'incuort: **SS. Biagio e Sebastiano** (via Chiesa) e **Madonna di Lourdes** (via Santuario).

## Fracziuns
Monguzzo as po partir in trais fracziuns principelas:
* **Monguzzo**, chi as chatta, scu già dit, sülla crest;
* **Nobile**, chi as chatta als peis de la crest, illa part orientela da la vschinauncha; üna vouta d'eira Nobile renumneda in tuot la Brianza per ils bös-chs da persic; per quista radschun gnivan sieus abitants clamos *Persegatt* ("Ils dals persics");
* **Poggio Cavolto**, chi s'ho furmeda als ans Setaunta illa vart suot da la crest, tar Lurago d'Erba.

A sun eir numerusas **Cascine** (grandas chesas cun cuorts, inua cha bgers famiglias da pürs vivaivan) messas in uorden e circundedas da nouvas chesas, chi haun furmo nouvas centers abitos; traunter quistas as paun algorder las Cascine **Nuova**, **Solferino**, **Bindella**, **Enrichetta** e **Bassetto**.
Johannes Martinus

**Johannes Martinus** (* 1644 u 1645 a Ramosch; † 1733 a Ramosch) è stà in reverenda svizzer ch'è il pli enconuschent sco autur da la rimnada da chanzuns da baselgia ladinas *[[Philomela]]*.

## Vita ed ovra
Joan(nes) Martin, numnà Johannes Martinus (ex Martinis), è naschì il 1644 u 1645 a Ramosch sco figl dal reverenda Martinus ex Martinis da Sent.

Il 1666 è Johannes Martinus vegnì prendì si en la Sinoda retica. Silsuenter ha el predgià durant dus onns a Sent. Suenter la mort da ses bap il 1668 ha el surpiglià sia plazza sco reverenda a Ramosch.

Il 1684 ha Martinus publitgà la *[[Philomela]]*, ina rimnada da chanzuns religiusas e psalms (per part a quatter vuschs) tenor melodias da Johann Wilhelm Simler. La rimnada cuntegna era chanzuns politicas e poesias profanas. Otg da quellas ovras profanas ha scrit ses bap, tranter auter l'enconuschenta *[[oldwikisource:Canzun davart la Libertat da nossas trais Ligias|Canzun davart la Libertat da nossas trais Ligias]]*. 

## Colliaziuns
* 
* Johannes Martinus sin la pagina-web da l'anteriura vischnanca da Sent
Il Plaun (district)

Il **district dal Plaun** (tudestg *Bezirk Imboden*) è in district dal chantun Grischun.

## Vischnancas e circuls

 

## Colliaziuns
* Dossier Il Plaun sin chattà.ch
Gian Giacomo Medici

**Gian Giacomo Medici** (* 1495, † 8-11-1555 a Milaun) ha obtegnì dal duca da Milaun, Francesco II Sforza, en feud il signuradi da Müsch en la part sura dal Lai da Com. El ha transfurmà il chastè da Müsch en ina fortezza, ha stgaffì in'atgna flotta ed ha cumpromess il traffic dals Grischuns.

L'onn 1525 stevan 6000 umens Grischuns en il servetsch dal retg da Frantscha a pavia. Ludovico Sforza, il duca da Milaun ha nizzegià questa mancanza da schuldads en il Grischun per ses agens intents: el aveva occupà Clavenna ed era entrà en Vuclina. A Gian Travers, sco guvernatur militar da la val, èsi reussì da stgatschar l'invasur. Turnond dentant cun ina delegaziun grischuna da las tractativas da pasch a Milaun vegn Travers arrestà dal chastellan Gian Giacomo Medici (Medeghin). La Republica da las Trais Lias ha stuì pajar ina gronda spendradira per liberar els da lur rapinader.

## Colliaziuns

Carigiet, W.: Istorgia dal linguatg rumantsch. Cuira 2003.
Luzi Gabriel

**Luzi Gabriel** (* 1597 a Flem; † ils 19 d'october 1663 a Glion, refurmà) era in reverenda e translatur da la Bibla svizzer.

## Vita
Luzi Gabriel è naschì sco figl dal reverenda Steffan Gabriel a Flem en la Surselva. Dapi l'onn 1612 frequentava el ina scola a Turitg e suenter il 1617 studegiava el teologia a l'Universitad da Basilea. Anc il medem onn ha el midà a l'Academia refurmada a Genevra. Ils 16 da favrer 1619 ha el concludì ses studi a l'Universitad da Basilea survegnind il titel da Magister artium. Anc il medem onn lavurava el sco reverenda a Castrisch. L'onn suenter è Gabriel vegnì admess a la Sinoda evangelica refurmada. Causa ils Scumbigls grischuns era el sfurzà da fugir ensemen cun ses bab ord il Grischun. L'october èn els vegnids retschets a Turitg. Là fascheva el tant da responsabel per ils fugitivs da la Vuclina sco da predicatur.

L'onn 1622 è el turnà a Flem e fascheva da reverenda a Glion en substituziun per ses bab ch'è turnà pir l'onn 1626. Suenter il 1632 era el reverenda a Flem ed il 1638, l'onn en il qual ses bab è mort, ha el surpiglià la plaiv a Glion. Quest uffizi exercitava el fin sia mort ils 19 d'october 1663. Pliras purschidas per auters plazzas da reverenda entaifer il Grischun ha el refusà.

L'ovra principala da Luzi Gabriel è *Ilg Nief Testament da Niess Senger Jesu Christ* (Basel 1648), ina translaziun da la Bibla en «Rumonsch da la Ligia grischa» (sursilvan refurmà) ch'è vegnida restampada pliras giadas.

## Ovras
* *Oratio defudendis ad verum precibus concinnata & publice recitata in celeberimo scholae Tigurinae Gymnasio* (Zürich 1616)
* *Pündtnerisch Hanengeschrey* (1621)
* *Ilg Nief Testament da Niess Senger Jesu Christ* (Basel 1648)
* *Zwo Christliche Leich-Predigten gehalten bei Bestattung der Brüder Jacob Schmnidt von Grüneck und Caspar Schmidt von Grüneck* (Zürich 1659)

## Litteratura
* Erich Wenneker: *[http://www.bbkl.de/g/gabriel_lu.shtml Gabriel, Lucius].* En: *[[Biographisch-Bibliographisches Kirchenlexikon]]* (BBKL). Band 19, Nordhausen 2001, ISBN 3-88309-089-1, Sp. 515–517.
* 
* Bartholomäus Anhorn der Ältere: *Graw-Pünter-Krieg 1603–1629*

## Notas-pe
Curt Mussament

Il **Curt Mussament** è in catechissem edì l'onn 1611 dal pader chaputschin Gion Antoni Calvenzano en la furma linguistica catolica da la Surselva. Il CM furma l'emprim text sursilvan en l'ortografia catolica.
Ilg chiet dils grischuns

La chanzun politica **Ilg chiet dals Grischuns** da Luzi Gabriel animescha l'onn 1620 - gist a l'entschatta da la Guerra da trent'onns - ils Grischuns per il cumbat cunter ils Austriacs (ils Habsburgais che vulevan reconquistar ils territoris protestants da la Republica da las Trais Lias).
Johannes Gutenberg

**Johannes Gutenberg** vala sco l'inventader da la tecnica da stampa. Sia invenziun che lavurava cun letras moviblas, cun las qualas ins pudeva cumponer ils pli differents texts ha revoluziunà la multiplicaziun da scrittira e rendì accessibels texts scrits a persunas main ritgas. La Refurmaziun ha d'engraziar ses grond success a la stampa. 

Ils emprims cudeschs stampads en il Grischun cumparan l'emprim en rumantsch e stattan medemamain en connex cun la Refurmaziun.
Gutenberg è naschì enturn l’onn 1397 a Mainz. Schegea ch’el era in nobel, s’intressava el per lavurs da mastergnants. L’onn 1445 ha el inventà la tecnica da stampa. El vuleva stampar la Bibla a moda pli sperta e pli favoraivla. Cun sia nova tecnica era quai pussaivel, ed el ha, l’onn 1452 l’emprima giada pudì stampar la Bibla. Per pudair stampar la Bibla ha el stuì tschantar letras da metal durant trais onns, fin ch’el aveva l’entira Bibla.
Ils refurmaturs levan ch’era la glieud simpla sappia leger la bibla ed interpretar sez ils texts. Cun l’invenziun da Gutenberg han ins pudì publitgar la Bibla en differents linguatgs. Ins stueva be translatar la Bibla en il linguatg dal pievel. Tar ils Romontschs ha Jachiam Bifrun da Samedan translatà la bibla. Uschia pudevan ins stampar fetg bleras biblas en curt temp. 
Gutenberg ha uschia pussibilità da squitschar la Bibla era per ils Rumantschs.
Gion Antoni Calvenzano

**Gion Antoni Calvenzano** è in pader chaputschin ch'è vegnì en il Grischun en connex cun la Cuntrarefurma grischuna, l'uschenumnada Missione retica, organisada dal cardinal e sontg Carlo Borromeo. Calvenzano è autur d'in catechissem rumantsch, il Curt Mussament.

## Colliaziuns
Igl laed da Clau Thunet

**Ilg læd da Clau Thunet Vuolp per sia chiara mulger Anna Giargioeri da Porta** è in'elegia da l'autur Clau Thunet Vuolp, scritta suenter la mort da sia dunna. Sco il suttitel di, sa tracti d'ina vart sco ina “oration”, dentant pudess ella er marcar cun bunas raschuns l’entschatta da la lirica d’amur rumantscha.
Cudisch et Remarques de mia vetta manada

Ovra dal politicher sursilvan Duitg Balletta  1760 - 1842, da Breil. Il diari **Cudisch et Remarques de mia vetta manada** descriva il temp tranter 1780 e 1804, damai gist il temp enturn la Revoluziun franzosa, ils cumbats tranter Austriacs e Franzos sin il territori Grischun e las deportaziuns dad intellectuals grischuns entras ils Austriacs e Franzos.
Clau Thunet Vuolp

**Clau Thunet Vuolp**, plevon a Scuol, scriva 1648 ina elegia davart la mort da sia consorta, “Igl laed da Clau Thunet [...] per sia chiara  mulger”. Questa elegia vala sco emprim document da lirica d'amur en lingua rumantscha.
Duitg Balletta

**Duitg Balletta** (* 24 da fanadur 1760 a Breil, † 1842) è stà in politicher sursilvan.

Da sia plima deriva in diari rumantsch, Cudisch e Remarcas de mia vetta manada, che descriva il temp tranter 1780 e 1804, damai gist il temp enturn la Revoluziun franzosa, ils cumbats tranter ils Austriacs ed ils Franzos sin il territori grischun e las deportaziuns dad intellectuals grischuns entras ils Austriacs.
Auto da posta

Il **Auto da Posta Svizra** (tudestg: *PostAuto Schweiz*, franzos: *CarPostal Suisse*, talian: *AutoPostale Svizzera*) è ina societad da traffic public da la Svizra.

## Istorgia
:*→ Artitgel principal: [[Istorgia da la posta svizra]]*
La Posta Svizra dad oz è vegnida fundada il prim da schaner 1849; ella ha surpiglià l’administraziun centrala dals transports da persunas sco er la consegna da spediziuns postalas e spediziuns da daners. L’emprim Auto da Posta è cursà il prim da zercladur 1906 da Berna a Detlingen. 
La PTT, l’interpresa antecessura da la Swisscom e da La Posta Svizra, è sa spartida en dus concerns il 1997: l’interpresa Auto da posta, ch’appartegna sco la Postfinance medemamain a la Posta svizra, ha surpiglià ils servetschs da transport public. Il 2013 è la Posta vegnida transfurmada en ina societad acziunara; ma possessura resta vinavant la Confederaziun – en la rolla d’acziunara che posseda 100 % da las aczias.
Il Auto da Posta maina actualmain radund 870 lingias d’auto da posta cun bundant 2190 autos da posta. La rait da lingias ha ina lunghezza totala da 11 869 km; per onn vegnan transportads radund 141 milliuns passagiers. Las lingias vegnan manadas ubain d’Auto da posta sez cun agen persunal, ubain d’ina da las radund 150 interpresas concessiunarias cun agen persunal. Tar l’interpresa sez lavuran radund 2140 persunas (chauffeurs e persunal administrativ); tar ils concessiunaris èn quai en tut stgars 1600 chauffeurs. Per part scriva la Confederaziun ora lingias, per las qualas l’Auto da posta sto concurrer cun auters interessents. Sco ils exempels da l’Engiadin’Ota e da la regiun da Sargans mussan, èsi tuttavia er pussaivel che Auto da posta è la partida perdenta tar ina tala concurrenza. Fin il 1995 finanziava la PTT il deficit dal servetsch d’auto da posta cun agid dal gudogn da la sparta da telecommunicaziun. Dapi il 1996 han tut las interpresas da traffic public d’offrir ordavant lur servetschs als empustaders (Confederaziun e chantuns). Las offertas èn liantas, uschia che l’interpresa da traffic po far ina sperdita u in gudogn. Il 2014 ha Auto da posta gia scrit per la 16avla giada en successiun cifras nairas.
Plessur (district)

Il **district da la Plessur** (tudestg *Bezirk Plessur*) è in district dal chantun Grischun.

## Vischnancas e circuls

 

## Colliaziuns
Plessur

La **Plessur** è in flum cun ina lunghezza da var 33,1 km dal chantun Grischun en Svizra. Ella nascha sin il territori da la vischnanca dad Arosa en las Alps da la Plessur sin in'autezza da 1'750 m, percurra il Scanvetg e sbucca en la chapitala cantunala Cuira en il Rain Alpin (Alpenrhein).

Sin il traject da l*'Arosabahn* vegn la Plessur sper Langwies (*Pralung*) traversada da la Viafier retica. Il marcant viaduct da Langwies da l'inschigner Eduard Züblin, ch'è vegnì ventschì l'onn 1914, surstenda la Plessur ed il Sapünerbach sin in'autezza da 62 m e cun ina lunghezza da 287 m.

La Plessur dat il num al district da la Plessur ed a las Alps da la Plessur (Plessur-Alpen).
Surselva (district)

Il **district da la Surselva** (tudestg: Bezirk Surselva) era in district dal chantun Grischun. Suenter la reorganisaziun 2015 senumna el Regiun Surselva.

## Vischnancas e circuls tochen 2015

## Colliaziuns

## Weblinks
*Regiun Surselva
Rain Posteriur (district)

Il **district dal Rain Posteriur** (tudestg *Bezirk Hinterrhein*) è in district dal chantun Grischun.

## Vischnancas e circuls
Stan 1. da schaner 2010
Chiavenna

**Chiavenna** (talian *Chiavenna*, lumbard *Ciavèna*, istoric: , tudestg *Kleven*) è ina vischnanca taliana cun 7.263 abitants da la Lumbardia. Ella è situada en la Valchiavenna che furma, ensemen cun la Vuclina, la provinza da Sondrio (Sunder).

Il num da la citad sa referescha a sia posiziun-clav per il traffic cun la Rezia transalpina e las vals dal Rain.

Chiavenna è in impurtant center turistic ed è surtut enconuschenta per ses crottos.

Durant il domini da la Republica da las Trais Lias furma Clavenna in impurtant center da diffusiun dal protestantissem. La citad ha da quel temp dà albiert a divers refurmaturs e dissidents religius talians pervi da la libertad da cult che regeva en la citad: Agostino Mainardi, Pier Paolo Vergerio, Scipione Lentolo, Camillo Renato, Girolamo Zanchi e.u.v..

## Monuments e lieus interessants
La citad veglia da Chiavenna en la zona da pedunzs.

* Il Palazzo Vertemate che sa chatta en la vischnanca vischinanta da Plür/Piuro è en possess da la citad da Chiavenna.
* Il Parc botanic archeologic dal Parco Paradiso.
* Il Palazzo Balbiani.
* La punt da san Gion Nepomuc sur il flum Mera cun la statua dal sontg. 
* La statua en bronz avant la staziun.
* La via Dolzino
* En ina ascensiun fitg taissa e fadiusa cuntansch'ins Uschione, in vitg visità surtut da viandants.

## Dialect
A Chiavenna vegn discurrì - sper il talian - il dialect chiavennasc, influenzà dal dialect comasc, sco er dal bregagliot  en Svizra.

## Colliaziuns
*
Menaggio

**Menaggio** è ina vischnanca taliana cun 3.129 abitants da la provinza da Com (Como), situada en la Lumbardia.
Pino sulla Sponda del Lago Maggiore

**Pino sulla Sponda del Lago Maggiore** è ina vischnanca taliana cun 2.614 abitants da la provinza da Varese, situada en la Lumbardia.
Dongo

**Dongo** (*Dùnch*  en dialect comasc)  è ina vischnanca taliana cun 3.380 abitants. Ella giascha en la provinza da Com (Como) che fa part da la Lumbardia.

## Geografia
La vischnanca giascha en il delta dal flum Albano.

Dongo cunfina cun las vischnancas da Colico (LC), Consiglio di Rumo, Garzeno, Germasino, Musso, Pianello del Lario e Stazzona.

## Istorgia
En l'april 1945 (vers la fin da la Segunda Guerra mundiala) han partisans a Dongo renconuschì ed arrestà Benito Mussolini che vuleva sfugir en la Vuclina cun in transport da truppas tudestgas.

## Lieus d'interess
* Baselgia parochiala Santo Stefano (1716)
* Baselgia Santa Maria (1905) en la fracziun *Martinico* 
* Baselgia da peligrinadi e claustra Madonna delle Lacrime (1607) cun maletgs curius
* Palazzo Manzi (1803), Chasa da cumin
* Baselgia San Gottardo (1652)

## Persunalitads
* Anna Vertua Gentile (1846–1926), scriptura, scolasta
* Stefano Gobbi (1930–2011), spiritual catolic e fundatur dal muviment dals sacerdots marians (Marianische Priesterbewegung)
* Tolomeo Gallio, cardinal
* Giulio Rubini (1844–1917), politicher
* Giorgio Enrico Falck (1866–1947), politicher ed impressari
* Ferdinando Mezzasoma (1907–1945), politicher e faschist
* Alessandro Pavolini (1903–1945), politicher e schurnalist
* Fabio Ferrario, giugader da ballape

## Litteratura
* Anna Ferrari-Bravo, Paola Colombini: *Guida d'Italia. Lombardia (esclusa Milano).* Milano 1987, S.&nbsp;316.
* Lombardia - Touring club italiano, Touring Editore (1999), ISBN 88-365-1325-5 (online)

## Colliaziuns

* 
* Pagina-web da la vischnanca da Dongo (talian)
* Informaziuns davart Dongo (talian)

## Annotaziuns
Colico

**Colico** (lumbard *Colegh*) è ina vischnanca taliana cun 6.260 abitants da la Lumbardia. Ella appartagna a la provinza da Lecco ed è situada a la riva dal Lai da Com.
Partenz/Tavau (district)

Il **district dal Partenz/Tavau** (tudestg *Bezirk Prättigau/Davos*) è in district dal chantun Grischun.

## Vischnancas e circuls
Terratrembel

In **terratrembel** è in squass mesirabel da la surfatscha da la Terra. 

## Colliaziuns
https://web.archive.org/web/20080201081137/http://www.seismo.ethz.ch/info/faq/faq_raet.htm
Pro Svizra Rumantscha

La **Pro Svizra Rumantscha** (PSR) è in'uniun independenta per la promoziun da la lingua rumantscha. Oriundamain è ella vegnida fundada per realisar ina gasetta quotidiana rumantscha. Cura che La Quotidiana è vegnida lantschada è l'uniun sa deditgada ad auters projects, sco p. ex. la realisaziun d'in med d'instrucziun per l'avischinaziun dals Svizzers tudestgs al rumantsch. Actualmain organisescha la PSR in barat da classas tranter ils differents idioms e sustegna La Quotidiana cun regalar abunaments. Il 2017 po l'uniun festivar ses giubileum da 25 onns. Annetta Zini, oriunda da l'Engiadina bassa e Flurin Bundi, oriund da la Surselva èn ils actuals co-presidents da la PSR.

## Collaziuns
* Pagina d'internet da la PSR
* Profil detaglià da la PSR (rumantsch grischun e tudestg)
Dialectometria

La **dialectometria** è in rom da perscrutaziun entaifer la linguistica che tschertga a scuvrir urdens e structuras generalas che decleran la colliaziun linguistica tranter divers dialects. Ella è ina disciplina da la dialectologia che cumpiglia statisticamain las atgnadads specificas da dialects e po uschia mussar sumeglientschas tranter quests dialects, ma er skizzar precisamain areals centrals, areals da transiziun e cunfins tranter ils dialects.

Sviluppà questa metoda han ils dus professers Hans Goebl e Roland Bauer da l'Universitad da Salzburg (Austria). Lur object da studi preferì èn ils dialects retorumantschs.

## Colliaziuns
Link a la pagina da Hans Goebl
Vischnancas dal chantun Grischun

Il chantun Grischun cumpiglia 101 vischnancas politicas (1. da schaner 2021).

Las vischnancas s’organisadas en 11 regiuns (1. da schaner 2016).

## Glista
La suandanta tabella cuntegna tut las vischnancas grischunas cun lur nums uffizials ed en urden alfabetic (situaziun 2021).

## Annotaziuns
Ubuntu

**Ubuntu** es üna distribuziun da Linux chi basa sün Debian. Il bod dad ubuntu es da realisar ün sistem simpel dad installar e da utilisar. 

La prüma versiun dad Ubuntu es gnüda publichada il on 2004. Daspö la a Ubuntu as sviluppà a la plü bler ütilisada e la blü populara distribuziun da Linux. 

## Variantas
Dasper Ubuntu existan amo differentas variaziuns chi utilisechan alternativs programms per managar las fanestras o an alternativs intends da utilisaziun:
* Kubuntu: ütilisescha KDE
* Xubuntu: ütilisescha XFCE
* Lubuntu: ütilisescha LXDE
* Edubuntu: versiun per educaziun
* Ubuntu Server: versiun minimalistica senza GUI per utilisaziun sün servers

## Colliaziuns
* La pagina principala dal project dad ubuntu
* telechargiar ubuntu
Territet

Territet è ina vitg che tutga tar la vischnanca politica da Montreux en il chantun Vad en Svizra. Il vitg sa chatta tranter Montreux e Veytaux a la riva dal Lai da Genevra.
Caux

Caux è ina vitg da la citad de Montreux, Vad, Svizra. La vitg sa chatta tranter Glion ed Les Planches en la muntogna sin il Lai da Genevra ed la Riviera vaudoise.
Lurago d'Erba

**Lurago d'Erba** (lumbard *Lüragh*) es üna vschinauncha da 4.932 abitants, chi as chatta in Lombardia, Provinza da Com.

## La vschinauncha
Il territori da Lurago d'Erba es furmo da bgeras crests, süllas quelas as chattans sieus fracziuns:
* **Lurago** (lumbard *Lüragh*), inua cha sun la megldra part dals monumaints da la vschinauncha e la cited veglia, ch'as chatta sülla crest est;
* **Calpuno** (lumbard *Calpürgn*), sülla crest nord-ovest;
* **Colciago** (lumbard *Colciagh*), sülla crest ovest;
* **Careggia** (lumbard *Carégia*), sülla crest suot-ovest, tar Inverigo e sia fracziun Cremnago;
* **Careggiola** (lumbard *Caregiöla*), illa part nord da la vschinauncha, tar Monguzzo e la Viafier Com-Molteno-Lecco.

## Ils monumaints
* La baselgia **San Giovanni Evangelista** (a Lurago) dal 1913, tar la quel ad es il clucher eir clamo "Torre dei Caduti" (per ch'el algorda ils sudos morts vi pella prüma Guerra mundiela);
* il **Baptisterium** dal 17. tschientiner, illa cited veglia;
* la **Villa Sormani** dal 17. tschientiner (a Lurago), da l'üert dal quel as po vzair ün panorama fich bel sülla Brianz'Ota;
* la baselgia da **San Giorgio** (a Calpuno), veglia baselgia da la vschinauncha, cha's chatta hoz illa "cascina", chi ho listess nom.
* la baselgia da **Santo Stefano** (a Careggia).

## Las "cascine"
Scu cha bgeras vschinaunchas da la Brianza, ho eir Lurago d'Erba diversas "cascine", grossas chesas cun cuort üna vouta abitedas dals purs ed hoz messas in uorden ed abitedas darcho; las pü importantas dad ellas sun:
* **Ca' Bassa**, tar Careggiola, hoz banduneda;
* **Casalta** (lumbard *Cà Volta*), traunter Careggiola e Lurago;
* **Ca' Ronchi** (lumbard *Cà di Runch*), sün üna crest tar la Casalta;
* **Cascina San Rocco** (lumbard *Cà de San Roch*), als peis nord da la crest, inua ch'as chatta Lurago;
* **Cascina Monticello** (lumbard *Cà Muntesèl*), tar la strada Com-Bergamo.
* **Cascina San Giorgio** (lumbard *Cà de San Giorg*), a Colciago.
Funiculera Com-Brunate

La **Funiculera Com-Brunate** gnit inaugureda als 1894 e lia la vschinauncha da Brunate a la cited da Com, in Lombardia.

## Istorgia

Fin al cumanzamaint dal 19. tschientiner eira Brunate un lö isolo; als 1817 gnit construida üna senda, chi lia Com a Brunate e zieva la mited dal tschientiner svess gnint contruidas aunchas las duos vias, chi lian tuottadi Brunate a Com e Tavernerio. Ma que nun eira sufficiaint.

La famiglia Bonacossa, chi ho auncha hoz üna villa a Brunate, det l'attacha per fer sü üna funiculera, chi liass Com a Brunate e per fer ir a fin cumplettamaing il stedi d'isolamaint da la vschinauncha.

Zieva main d'ün an da construcziun, als 11 nuvember 1894 gnit inaugureda la Funiculera Com-Brunate, chi gnit beneditta da l'uvas-ch da Milan Andrea Carlo Ferrari.

Zieva quel mumaint cumanzet il turissem a Brunate, eir favuriso dal panorama bellezzas, ch'ün po vzair vi per il viedi culla Funiculera.

## Caracteristicas

Las staziuns da la funiculera sun in piazza A. De Gasperi a Com ed in piazza A. Bonacossa a Brunate; que sun eir otras duos staziuns: a Com Ota ed a Carescione (fracziun da Brunate).
Traunter la staziun da partenza e quella d'arriv sun que var 500 meters, cun üna penta dal 55% in tscherts puncts.

La Funiculera ho be ün binari, cun ün s-chambi a la mited, inua ch'as inscuntran la funiculera chi vo giò cun quella chi vo susöm.

Ils viedis, chi düran 7 minuts, cumanzan a las 6 e vaun a fin a las 22,30 (a las 24 vi pella sted) mincha mezz'ura u mincha quart d'ura, cur ch'ad es bgera glieud.

A mited dal viedi do que l'uschè dit *cannone di mezzogiorno* ("chanun da mezdi"), chi tuot las mezdis fo fö.
Steffan Gabriel

__NOTOC__
**Steffan Gabriel** (* enturn l'onn 1570 a Ftan; † 6 d'october 1638 a Glion) era in plevon refurmà svizzer.

## Biografia
Steffan Gabriel è naschí enturn l'onn 1570 a Ftan en Engiadina bassa. Suenter 1590 sa chatta el a Turitg per il studi. L' onn 1593 vegn el recepi en la sinoda retica e surpiglia la plaiv da Flem. Là emprenda el sursilvan, e marida la giuvna Maria Cangina. L' onn 1599 eis el lu daventà reverenda a Glion.

Steffan Gabriel sefetschenta era sco poet e translatur.

Duront ils onns digls scumbigls ha el scrit in cudesch da ductrina per ses figls e per ils "affons spirituals" da Glion e Flem. L' onn 1611 ha el lu laschà stampar quel cudesch.

Pervia da sia partizipaziun activa alla dretgira nauscha da Tusaun l' onn 1618, sco era als scumbigls grischuns ha el stui fugir cun sia famiglia da Glion e la Foppa a Turitg.

Davent da l' onn 1626 è Gabriel danovamain reverenda e decan da la baselgia en la Lia grischa.

El habita a Glion e mora là l’onn 1638.

## Ovras
* Ilg Ver Sulaz da pievel giuvan (Basilea 1611)
* Storgae Salicae. Id est epistola in qua pater orthodoxus filium papistam in veritatis viam reducere conatur (Genevae 1617)
* Ünna Stadera Da Psar qual seic la vera Caridenscha (1625)
* Ün cuort Catechismus. Par queus chi nu saun scrittüre (Turitg 1625)
* Christliche Valetpredigt des Ehrwürdigen und Wohlgelehrten Herren Stephani Gabrielis gewessner Pfarrers zu Altstetten Zürcher Gebiets. Gehalten den 16. Februarij 1626 (Turitg 1627)
* Antidotum Oder Widerlegung einer Schmach-Schrift, so wieder die Evangelische Wahrheit und dero Lehrer, von den Capucineren in Graw-Pündten ausgesprengt worden. Den Gläubigen daselbst zuir Nachrichtung und Trost gestellet. Im Jahr Christi 1627

## Funtauna
* Deplazes, G., *Funtaunas, Istorgia da la litteratura rumantscha per scola e pievel*, Lia Rumantscha, Tom 1, Cuira, 1993

## Notas-pe


## Colliaziuns
Huldrych Zwingli

**Huldrych Zwingli** (* 1 da schner 1484 a Wildhaus; † 11 d'october 1531 a Kappel am Albis) d'eira il refurmatur da Turich. 

## Vita ed ouvra
Zwingli d'eira in carica scu preir a Glaruna, a Nossadunnaun e finelmaing a la baselgia principela da Turich, al Grossmünster.

Dal 1531 es proruotta la seguonda guerra da Kappel, i'l decuors dal quêl Zwingli gniva miss a mort tres sudos da la Svizra centrela catolica. Sia bela es gnida squarteda, arsa e sternida.

La doctrina da Huldrych Zwingli es gnida purteda inavaunt in la seguonda generaziun immediatamaing da Heinrich Bullinger, sieu successur, ed - adonta da varquauntas differenzchas - zieva il *Consensus tigurinus* (= cunvegna zürigaisa) eir da Johannes Calvin.

## Teologia
Zwingli intunaiva üna collavuraziun fich stretta traunter la regenza dal stedi respectivmaing da la cited e la baselgia. Sias ideas sun dastrusch sper impissamaints teocratics.

Per Zwingli es Dieu in prüma lingia spiert. In seguit nun esi sto pussibel da chatter ün cumpromiss cun Martin Luther in reguard a la Sencha tschaina causa cha'l refurmatur tudas-ch pigliaiva scu punct da partenza la preschentscha corporela da Gesu da Nazaret in, cun e suot ils elemaints da vin e paun. Las fadias da Philipp, il cunt da Hessen, da fer elavurer üna posiziun intermedianta in occasiun d'ün discuors religius 1529 a Marburg faivan naufragi.

La Bibgia valaiva per Zwingli scu la lingia directiva in tuottas dumandas da vita, eir in reguard a la liturgia. La consequenza d'eira cha tuot es gnieu alluntano che chi nu vaiva üngüna relaziun culla Bibgia. Neir l'orgel per exaimpel nu vaiva pü üngüna plazza in üna baselgia zwingliauna.

## Litteratura
* Ulrich Gäbler: *Huldrych Zwingli. Eine Einführung in sein Leben und sein Werk* (= Huldrych Zwingli. Ün'introducziun in sia ouvra); München, Beck, 1983; ISBN 3-406-09594-1 (chartun) ed ISBN 3-406-09593-3 (lio in taila) (= Berlin: Evangelische Verlagsanstalt, 1985); Turich: TVZ, 20043; ISBN 3-290-17300-3
* Berndt Hamm: *Zwinglis Reformation der Freiheit* (= La refuorma da liberted tres Zwingli); Neukirchen-Vluyn: Neukirchener Verlag, 1988, ISBN 3-7887-1276-7
* Gottfried Wilhelm Locher: *Huldrych Zwingli*; in: Martin Greschat (editur): *Gestalten der Kirchengeschichte* (= Figüras da l'istorgia da baselgia), Band 5: *Die Reformationszeit I* (= Il temp da refuorma I); Stuttgart, Berlin, Cologna, Mainz, Kohlhammer, 21994; S.&nbsp;187–216; ISBN 3-17-013695-X *(Ediziun totela)*

## Colliaziuns
* Pagina da Zwingli dal servezzan d'infurmaziun ecclesiastic da la baselgia chantunela da Turich
* Zwingli sülla pagina dal lexicon da baselgia biografic bibliografic
Filip Gallicius

**Filip Gallicius**, era *Philipp Saluz* (* 4 da favrer 1504 a Müstair; † 7 da zercladur 1566 a Cuira) era in teolog refurmà, scriptur da chanzuns religiusas e reformatur da l'Engiadina.

## Biografia
Il bab, Adam Saluz, era d' Ardez, la mamma, Uorschla Gallicius, da Chamues-ch. El porta aschia il num da sia mamma sco auters umanists da ses temp. El era in parent da Simon Lemnius. L' onn 1524, cun ventg onns, predegia el a Chamues-ch. Ses predis correspundan allas ideas dalla refurmaziun. 1526 aveva Gallicius participà al discurs da Glion ensemen cun Comander e Blasius, ils refurmaturs da Cuira. Gallicius vegn accusà e duai dar pled e fatg avant il tribunal il mars 1526. El sa defenda a Zuoz avant il tribunal sa fundond sin la sontga scrittira sco Huldrych Zwingli propagava a Turitg. Gallicius sperda, vegn bandegià e sto bandunar l'Engiadina, denton mo per in temps. La sentenzia sto vegnir revocada. Gallicius predegia vinavon a Lavin ed a Guarda. Sia maridaglia cun Uorschla Chiampel, la sora da Durich, procura per in stgandel ed el sto danovamain bandunar la val. El sa renda a Langwies, Scharons e Malans ensemen cun Durich Chiampel. 1536 translatescha Gallicius sco emprem il babnoss en rumantsch, ils diesch cumandaments e pauc pli tard ina part da la genesis. 1537 scriva Gallicius la disputaziun da Susch en linguatg rumantsch che daventa il punct da partenza decisiv per la refurma en l'Engiadina bassa. Davent dal 1539 sa chatta Gallicius a Cuira sco magister a la scola da Son Nicolai, ensemen cun ses parent Lemnius, e dapi l'onn 1550 sco plevon a Sontga Regula. Ensemen cun Comander elavura el la "*Confessio retica*" e l'"*Urden sinodal*". Sco preditgant versà vegn el clamà l'onn 1554 per in curt temp a Zuoz, Madulain, La Punt Chamues-ch, nua ch'el aveva cumenzà sco caplon 30 onns pli baud. Filip Gallicius è mort 1566 a Cuira en consequenza da la pestilenza. Gallicius ha patì e cumbattì ord persvasiun per la refurma ed è sta aschia ina persuna da clav per la refurma en l'Engiadina.

## Funtaunas
* Deplazes, G., *Funtaunas, Istorgia da la litteratura rumantscha per scola e pievel, tom 1*, Lia rumantscha, Cuira, 1993, pg. 74-77

## Colliaziuns
* 
*
Il baroc en terra rumantscha

## Il temp baroc
Il temp baroc che dura tar nus circa dal 1600 fin al 1750, entschaiva cun ils scumbigls grischuns che correspundan a la Guerra da trent'onns en l'Europa (1618-48). Las relaziuns e tensiuns politicas èn influenzadas e dirigidas dals eveniments sin ils champs da guerra ed a las curts secularas ed ecclesiasticas. 
Famiglias aristocratas sco ils Plantas, Salis ed auters, pia l'uvestg da Cuira ed ils avats claustrals, fan valair lur influenza politica.

## Il carstgaun baroc
Il carstgaun baroc era attatgà a las bellas chaussas, als bains da quest mund. El giudeva tut il bel ed il bun ed aveva senn per fessas, perdunanzas e baterladas e per furmas pompusas. El sa participava a la cuminanza profana e religiusa (battens, perdunanzas e tschaivers, divertiments e festas). Sper il plaschair da viver datti dentant er ina gronda tema da la mort.

Ils sulets che scrivevan cudeschs da quel temp eran ils prers e plevons.

La part evangelica disponeva da plevons rumantschs per l'entir territori. La gronda part da quels vegniva da l'Engiadina bassa. Per la part catolica existeva ina mancanza da prers anc a l'entschatta dal 17avel tschientaner. L'emprim agid effectiv vegn dals paders chaputschins e pli tard dals benedictins. Els han gidà las plaivs durant lung temp. 

Il basegn da sa preschentar e da preschentar auters en l'art n'ha betg mo stimulà l'art tar baselgias, vuts, altars, maletgs e paramenta sacrala, mabain era promovì represchentaziuns dramaticas, passiuns, dretgiras nauschas e sauts dals morts. Il baroc ha stgaffì uschia ina ritga vita culturala.

## Funtaunas
* Deplazes G., Funtaunas, *Istorgia da la litteratura rumantscha per scola e pievel*, tom 2, Lia rumantscha, Cuira, 1988, 39-40
Mattli Conrad

Ser **Mattli Conrad** (* 1745; † 1832) ha viviu ad Andeer ed era plevon, linguist ed illuminist. El ha scret cudeschs da scola romontscha, mo era cudischs da canzuns spiritualas.

## Ovras

* Poetischer Versuch über eine Allegorie vor dem freundschaftlichen Streit etlicher Tugenden (Cuira 1778)
* Extract de la Historia da la vit' a character da Nies Senger Jesu Christi, par uffonts en las Scolas. Sco er ccanzun sur da Quella madem' historia (Cuira 1783)
* Ils principals spruchs da la biblia (Cuira 1804)
* Cudesch da devotiun: Quei eiu da christianeivlas uratiuns salideivlas consideratiuns a bagieivlas spiritualas Canzuns tier Diever da minchia Gi, ei seig ner da Damauns ner da Seras; da Festas a Firaus, sco er par Malsauns, a Morbunds (Bregenz 1809)
* Anchinas fablas ad historias messas en poesia romanscha per part or da divers cudischs velgs a novs, par part er inventadas dilg tranl (Cuira 1816)
* Praktische Deutsch-Romanische Grammatik. Die erste dieser alt rhätischen und im Graubünden meist noch üblichen romanischen Sprache, Turitg 1820
* Taschenwörterbuch der Romanisch-Deutschen Sprache, Turitg 1823
* Taschenwörterbuch der Romanisch-Deutschen Sprache. Dictionar, lexicon da tasca dilg linguaig romansch-tudesc, Turitg 1825
* Taschenwörterbuch der Deutsch-Romanischen Sprache, Turitg 1828

## Ser Mattli Conrad e sias ideas d'in beinstar general
En siu cudisch "Novas canzuns spiritualas" indicava el en la prefaziun al "amigeivel lectur" sias quatter Obligaziuns:
* amur per la patria unida cun prudientscha cristianaivla
* vairs patriots na guardan mo sin l'agen interess, mabain prefereschan "igl Beinstar general da lur patria"
* mintgin ha l'obligaziun da contribuir il ses per "igl Beinstar general"
* l'obligaziun d'in vair patriot è da far "las pli ardentas, a devotiusas Uraziuns par la Felicitad da la Patria"

Tals tuns patriotics cumparan per l'emprima giada e quai gist en in cudesch da devoziun da baselgia. Mattli Conrad indichescha sco impuls sper la motivaziun dada d'in um da la politica, numnadamein il chaulia u Landrechter Daniel de Capaul da Flem, l'"agien Jnstinct" ed ina scrittira da la "ludeivla Societad Oeconomica" en sia gasetta "Der Sammler" davart la meglieraziun da las scolasa en Grischun. Questa societad proponeva da scolar il pur ed il peivel entir per aulzar il bainstar economic dal Grischun. Ils "patriots" surprendan questas ideas.

Mattli Conrad steva damaneivel a la partida dils "patriots" che s'orientavan vers la Frontscha cun sias ideas da l'illuminissem. Che Mattli Conrad beneventescha questas ideas ed er las ideas da J.J. Rousseau, mussa sia introducziun adina puspè. Per exempel en l'obligaziun per la quità d'in bainstar general.

Questa tenuta è probabel er il motiv che Mattli Conrad è vegnius deportà il 1799 dals Austriacs a Puntina e Graz, cun auters "patriots", tranter auters pader Placi a Spescha.

## Funtaunas
* Deplazes, G., *Funtaunas, Istorgia da la litteratura rumantscha per scola e pievel*, tom 2, Lia Rumantscha, Cuira, 1988, 117-118.
* LIR (Lexicon Istoric Retic))

## Colliaziuns
*
Durich Chiampell

**Durich Chiampell** (* 1510 a Susch, † ca. 1582 a Tschlin) è stà in preditgant e reformatur rumantsch.

El è suondà a Filip Gallicius, ses magister ed exempel. Maridà L' onn 1536 è Durich sa rendi senza la consorta a Malans tar Gallicius e da là a Basilea.

Durich Chiampel persequitescha vivamain la discussiun rumantscha, fatga sut il presidi da dr. Johannes Planta ed en preschientscha da Gian Travers.

Da 1548-1550 è Chiampel plevon en Partenz, a Claustra.

1566 mora sia consorta, dunna Seraina, sco era ses bab Chiaspar. Ed a Cuira mora Gallicius e sia famiglia vid la pestilenza.
Autur dal 'cudesch da Psalms (1562) in dals emprims cudeschs stampads rumantschs. Cun questa ovra metta Chiampell il fundament da la lingua da scrittira valladra.
Dasperas ha Chiampell translatà divers dramas cun cuntegns biblics ch'èn vegnids preschentads cun success en l'Engiadina Bassa.  

## Ovras
Ovra Ün Cudesch da Psalms (1562).

## Colliaziuns
* 
* 

## Funtaunas
* Deplazes, G., *Funtaunas*, Lia Rumantscha, Tom 1, Cuira, 1993
Flurin Darms

El ei naschius ils 13 da november 1918 a Flond. A Turitg ha el studegiau teologia refurmada. Igl onn 1945 era el daventaus plevon dalla sinoda retica. Duront 20 onns era el redactur dil "calender da mintga di". El ha scret differentas ovras.

## Ellas lavazzas
Gion Paul e Mengina eran si cuolm avon tegia per parter las lavazzas dil fein. Lavazzas detti in bi tgietschen ella carn piertg, scheva la mumma. La primavera cura ch'els han maridau, era bunamein l'entir vitg envidaus a quella fiasta. Ei han maridau en moda da pli bauld. Il suentermiezdi ha ei dau in grond past e la sera in bal cun musica per giuven e vegl. Mengina era plein ventira e deletg.Suenter las nozzas ein els i a habitar ella habitaziun nova. Mengina spitgava vess sil temps en dus, per saver guder la carezia. Suenter in temps ha ella stuiu cumbatter cun las larmas, perquei che Gion Paul fageva buca stem dad ella e pareva dad haver in problem. Ella fageva tut per ch'ei vegni meglier. Gion Paul denton refusava mintga pusseivladad da discuorer cun sia dunna. El ha adina puspei observau igl uaul. Cura ch'in camutsch era cumparius ha el schau encrescher per la libertad. Mengina ha observau quei ed ha vuliu plidentar el, sin quei ei Gion Paul fugius en tegia. Mengina ha realisau ch'ella ha fatg in sbagl. Ella havess buc astgau schar empermetter el da buca ir a catscha, che fuva sia gronda passiun. Ella ha sepertgisau ed els han s'embratschau in l'auter. Gion Paul fuva puspei libers ed ha saviu ir a catscha. El ha saviu perdunar a sia dunna.

## Funtaunas
* Fontaunas:Deplazas, G., *Funtaunas, Istorgia dalla litteratura rumantscha per scola e pievel,*tom 4, Lia rumantscha, Cuira, 1993.

## Colliaziuns
*
Göri Klainguti

**Göri Klainguti** (* 1. d'avust 1945 a Puntraschigna) è in scriptur rumantsch che scriva texts en puter.

Suenter che Klainguti ha absolvà la scola media a Samedan ed Aschera è el ì a Turitg ed ha fatg la patenta da magister secundar. 
Plinavant ha el dà scola secundara a Samedan, fatg il pictur e pastur a Tschlin.

El sa descriva sco pictur, pur, magister e scriptur.                   

## Ovras principalas
* Gian Sulvèr. Novelle. Lavin: Chasa paterna 96, 1977
* Gian Sulvèr. Frei und holperig vom Romanische ins Deutsche übersetzt durch den Autor. Chur: Bischofberger, 1978
* Sprincals. Gedichte und Zeichnungen. Zuoz: Eigenverlag, 1978
* Rimas e disegns. Zuoz: Eigenverlag, 1979
* Bastuns da skis. Lavin: Chasa paterna 102, 1983 
* Adam da Chamues-ch. Theatertext. Chur: Lia rumantscha, 1985 
* Linard Lum. Set raquints criminels. Celerina: Ediziun da l`Uniun dals Grischs, 1988
* Lum le dédective et son auteur. Vevey: Collection CH édition de l'Aire, 2002
* Fagot cun raschladüras. Raquints e cumponimaints. Celerina: Chasa paterna 123, 2004
* L'ü. Celerina, Uniun dals Grischs, 2005
* Ün pêr baschattas da Marchet Culaischem. Celerina: Chasa paterna 126, 2007

### Resumaziun: Fussballino
Il protagonist n'è betg in bun giugadur da fussballino, el è miserabel. Dentant datti er buns giugadurs! Dals indigens èn quai Andreja, che ha in tschert nivel ed er Paulin, ma lez na gioga betg pli. Tschels indigens èn sil nivel dal protagonist. Kurt è er uschè in. I para che ils Svizzers n'èn betg fatgs per il fussballino. Ribi, in Jugoslav, ed il Portugais èn giugadurs fitg buns. I vegn ad in gieu. Il Portugais gioga cun Kurt e Ribi gioga cul protagonist. Damai che Ribi è svelt e fa ina massa goals, gudognan els 9:2 cunter ils auters.

Ribi raquinta pertge ch'el è uschè bun. Cura ch'el lavurava a San Murezzan, aveva el trenà e trenà per gudagnar cunter in Talian che n'aveva anc mai pers in gieu. Suenter la victoria da Ribi cunter quest Talian na han ins mai pli vis el.

Ils Svizzers èn buns patruns, ma per il fussballino èn quai autras naziuns. Po dar che ins gudogna ina giada cunter ils Tamils?

## Funtaunas
* Deplazes, G., *Funtaunas, Istorgia da la litteratura rumantscha per scola e pievel*, tom4, Lia rumantscha, Cuira, 1993.
* Portrait da Göri Klainguti
Roc Poltera

**Roc Poltera** è naschì l'onn 1925 a Mulegns. El ha frequentà il seminari da scolasts a Cuira ed ha suenter instruì a Mompé-Medel, Mulegns e Lüchsingen SG. 

## Ovras principalas
Divers raquints en periodics surmirans.

## Resumaziun dal text: Igl pugn fagn
Ils davos dis hai dà blera naiv en il vitg. Quella chargia da naiv ha infectà la glieud dal vitg cun letargia. Merlo, in puranchelet, na po dentant betg avair quella lungurella. El ha ina nauscha idea co ch'el savess rumper la pasch tranter ses dus frars Andreia e Gion. Merlot sa vestgescha e sa schluita ord chasa. El va tar il clavà che appartegna a ses dus frars. En il clavà prenda el fain e sterna quel perquai enturn. Suenter turna el a chasa. L`auter di na sa el puspè betg simplamain seser a chasa e va vers la plazza communala. El entaupa Luisa e quella al raquinta, ch`ella haja udì co che ses dus frars sa sajan scagnads. Merlo sa exact ch`els han gì ina dispita perquai che Gion patratga che Andreia haja fatg quai cul fain. El è dentant cuntent cun sia lumparia e va vinavant. Davant sia chasa sa senta el dentant in zic curius, ha el nauscha conscienza...?

## Colliaziuns

## Funtaunas
* Deplazes, G., *Funtaunas, Istorgia da la litteratura rumantscha per scola e pievel*, tom 4, Lia Rumantscha, Cuira, 1993